Mestská časť Bratislava - Nové Mesto
––––––––––––––––––––––––––––––––––
Materiál na rokovanie
Miestneho zastupiteľstva
dňa 30.06.2014

Návrh na uzatvorenie Nájomnej zmluvy 
 s MEDIAPRESS Bratislava spol. s r.o.,
na prenájom časti pozemku parc. č.: 11279/2, k. ú. Nové mesto 

Predkladá: 					Materiál obsahuje:                                                                      

Ing. Ľudovít Kollárik                         	1.   návrh uznesenia
prednosta MÚ BA NM                                   2.   dôvodovú správu
 				3.   LV č. 2382
4.	mapku
5.   výpis z OR MEDIAPRESS Bratislava spol. s r.o.
6.	znalecký posudok
7.  pôv. nájomná zmluva č. 108/2001

Spracovateľ:                                  			   Stanovisko právnej skupiny:
JUDr. František Chamula						- nie je potrebné
právnik oddelenia právneho, podnikateľských
činností, evidencie súpisných čísiel a správy pozemkov

Zodpovedný:
Mgr. Marianna Moravcová Tomčíková
poverená vedením oddelenia právneho, podnikateľských činností,
evidencie súpisných čísel a správy pozemkov

Na rokovanie prizvať:
- spracovateľa                        

Jún 2014

Návrh uznesenia:

Miestne zastupiteľstvo
po prerokovaní materiálu

s c h v a ľ u j e 

uzatvorenie nájomnej  zmluvy  na  prenájom  časti  pozemku  registra „C“ KN           parc. č. 11279/2, ostatné plochy, vedeného na LV č. 2382, k. ú. Nové Mesto, ktorý je v správe Mestskej časti Bratislava – Nové Mesto a vo výlučnom vlastníctve Hlavného mesta SR Bratislavy, a to v prospech nájomcu – MEDIAPRESS Bratislava spol. s r.o., so sídlom Muchovo nám. č. 8, 851  05  Bratislava, IČO: 31 384 421

za ročné nájomné vo výške 663,88 € za 10 m² prenajatej plochy 

, ako prípad hodný osobitného zreteľa v súlade s ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov

; z dôvodu, že nájomca má na časti predmetného pozemku v rozsahu 10 m2 (ulica Odbojárov) umiestnený novinový stánok, a tento pozemok už v minulosti - od 11.5.2001 do 11.5.2011, riadne užíval v súlade s Nájomnou zmluvou č. 108/2001 vrátane jej dodatkov 

S podmienkami:

a)	nájomná zmluva bude nájomcom podpísaná do 30 dní od schválenia uznesenia v miestnom zastupiteľstve. V prípade, že nájomca nájomnú zmluvu nepodpíše v lehote do 30 dní od schválenia uznesenia v miestnom zastupiteľstve, toto uznesenie stratí platnosť;
b)	nájomná zmluva bude uzavretá na dobu neurčitú s výpovednou lehotou 3 mesiacov s možnosťou odstúpenia v súlade s ust. § 679 Občianskeho zákonníka;
c)	nakoľko nájomná zmluva č. 108/2001 skončila platnosť dňa 11.05.2011, nájomca doplatí nájomné za obdobie dvoch rokov spätne a zároveň uhradí pomernú časť prvého nájomného za obdobie od účinnosti nájomnej zmluvy do 31.12.2014;
d)	nájomca najneskôr do 30 dní odo dňa účinnosti nájomnej zmluvy uhradí nájomné podľa predchádzajúceho písm. c); pričom za úhradu sa považuje pripísanie predmetnej sumy na účet Mestskej časti Bratislava – Nové Mesto. V prípade, ak predmetné nájomné nebude nájomcom v stanovenej lehote uhradené nájomná zmluva zanikne (rozväzovacia podmienka);
e)	 nájomca bude užívať pozemky výlučne za účelom prevádzkovania novinového stánku;
f)	nájomné bude jednostranne zvýšené formou písomného oznámenia o zvýšení nájomného 
     za užívanie pozemku v závislosti od úrovne inflácie jedenkrát ročne.

a)  bez pripomienok

b)   s pripomienkami

Dôvodová správa

Dňa 13.02.2014 bola na Miestny úrad mestskej časti Bratislava – Nové Mesto (ďalej len „MČ“) doručená žiadosť spoločnosti MEDIAPRESS Bratislava spol. s r.o., IČO 31 384 421 o prenájom časti pozemku registra „C“ KN parc. č. 11279/2, ostatné plochy, v k.ú. Nové Mesto, o výmere 10 m²,  z celkovej výmery 4560 m² .

V minulosti bola so žiadateľom uzavretá na uvedenú časť pozemku, ako aj na pozemky parc. č.2200 a parc. č. 12142/1 (lokality Račianske Mýto a Teplická) Nájomná zmluva č. 108/2001 na obdobie od 11.5.2001 do 11.5.2011. 

Pretože žiadateľ časť parcely č. 11279/2 aj naďalej užíval a užíva, požadujeme v novej nájomnej zmluve spätne úhradu nájomného za užívanie časti parcely č. 11279/2, s čím žiadateľ súhlasí.

Vzhľadom na vyjadrenie finančnej komisie ohľadom dodržania pôvodného nájomného v zmysle vyššie uvedenej ukončenej zmluvy bol nájomca kontaktovaný v súvislosti s cenou výšky nájomného, tak ako bola dohodnutá v pôvodnej zmluve, ktorá je vyššia ako cena nájmu určená v predloženom znaleckom posudku, t. j. cena za prenájom vo výške

663,88 € za 10 m² prenajatej plochy za rok, s čím nájomca súhlasí.

Zároveň bola s nájomcom prerokovaná aj finančnou komisiou požadovaná doba nájmu, na dobu neurčitú s výpovednou lehotou 3 mesiacov, s čím nájomca súhlasí.